b'\n_START_ARTICLE_\nJavier Ontiveros\n_START_SECTION_\nSeurajoukkueura\n_START_PARAGRAPH_\nMarbellasta kotoisin oleva Ontiveros liittyi M\xc3\xa1laga Club de F\xc3\xbatbolin junioriakatemiaan vuonna 2010, jota ennen h\xc3\xa4n oli pelannut V\xc3\xa1zquez Culturalin ja Real Betisin akatemioissa. 24. kes\xc3\xa4kuuta 2015 h\xc3\xa4net nostettiin suoraan edustusjoukkueen harjoituskaudelle ilman esiintymisi\xc3\xa4 seuran reservijoukkueessa._NEWLINE_Ontiveros pelasi ensimm\xc3\xa4isen ottelunsa reservijoukkueessa 22. elokuuta 2015 CD Comarca del M\xc3\xa1rmolia vastaan maan nelj\xc3\xa4nneksi korkeimmalla sarjatasolla Tercera Divisi\xc3\xb3nissa. Ensimm\xc3\xa4isen maalinsa h\xc3\xa4n teki 13. syyskuuta 2015 ottelussa CD Rinc\xc3\xb3nia vastaan._NEWLINE_21. marraskuuta 2015 Ontiveros teki debyyttins\xc3\xa4 edutusjoukkueessa vierasottelussa Espanyolia vastaan. H\xc3\xa4n pelasi ensimm\xc3\xa4isell\xc3\xa4 p\xc3\xa4\xc3\xa4sarjakaudellaan edustusjoukkueessa vain nelj\xc3\xa4 ottelua, mutta onnistui maalinteossa 11 kertaa reservijoukkueen puolella._NEWLINE_31. tammikuuta 2018 h\xc3\xa4n siirtyi kauden loppuun kest\xc3\xa4v\xc3\xa4ll\xc3\xa4 lainasopimuksella Valladolidiin.'